Creative Commons

Creative Commons ialah sebuah pertubuhan bukan untung yang bermatlamat untuk meluaskan penerbitan jenis karya yang boleh digunakan semula dan dikongsi oleh orang lain. Pertubuhan ini telah menghasilkan beberapa lesen hak cipta yang dikenali sebagai lesen-lesen Creative Commons. Lesen-lesen ini membolehkan si pemberi lesen membenarkan karyanya disalin dan diedarkan semula kepada orang lain, namun sebahagian daripada hak-haknya dipelihara.

Lesen-lesen Creative Commons boleh dikenakan pada pelbagai jenis karya khususnya yang seni seperti gambar lukis, karya sastera, dan muzik.

Pada tahun 2002 Projek Kandungan Terbuka, sebuah projek pelopor 1998 oleh David A. Wiley, mengumumkan Creative Commons sebagai projek penerus dan Wiley bergabung sebagai pengarah CC.Creative Commons Welcomes David Wiley as Educational Use License Project Lead by matt on creativecommons.org (June 23rd, 2003) Aaron Swartz m+emainkan peranan dalam peringkat awal Creative Commons, dan juga Matthew Haughey.

Sehingga Mei 2018 terdapat 1.4 bilion kerja dilesenkan di bawah pelbagai lesen Creative Commons. Wikipedia menggunakan salah satu daripada lesen ini. Sehingga Mei 2018, Flickr telah menjadi pangkalan lebih daripada 415 juta foto berlesen Creative Commons. Pada tahun 2004, Projek Creative Commons memperoleh anugerah Golden Nica Award di Prix Ars Electronica bagi kategori "Net Vision".

 Lesen-lesen 

Berikut merupakan empat syarat utama yang boleh dipilih dalam lesen yang akan digunakan:

SyaratHuraianPengiktirafanAnda mesti mengiktirafkan karya tersebut dalam cara yang ditentukan oleh pencipta atau pemberi lesen (tetapi tidak dalam sebarang cara yang mencadang yang mereka telah memberi sokongan kepada anda dan pengunaan anda karya tersebut).Perkongsian SerupaJika anda mengubah, menukar atau membina atas karya ini, anda boleh mengedar hasilan karya itu hanya dibawah lesen yang sama, serupa atau sepadanBukan Karya TerbitanAnda tidak dibenarkan menganti, mengubah bentuk ataupun membina atas karya tersebut.Bukan komersialAnda tidak dibenarkan mengunakan karya tersebut untuk tujuan komersial.

Antara keempat-empat syarat tersebut, Pengiktirafan wajib dipilih dan Perkongsian Serupa tidak boleh digabungkan bersama Bukan komersial. Hasilnya, terdapat enam lesen yang diterbitkan daripada gabungan-gabungan syarat-syarat di atas:

 Pengiktirafan (by)
 Pengiktirafan-Perkongsian Serupa (by-sa)
 Pengiktirafan-Bukan Karya Terbitan (by-nd)
 Pengiktirafan-Bukan komersial (by-nc)
 Pengiktirafan-Bukan komersial-Perkongsian Serupa (by-nc-sa)
 Pengiktirafan-Bukan komersial-Bukan Karya Terbitan (by-nc-nd)

Sesiapa yang mahu melepaskan karya mereka di bawah salah satu daripada lesen-lesen ini boleh melakukan demikian boleh meletakkan teks dari tapak web Creative Commons di karya mereka.

 Penyetempatan 

Pada asalnya, lesen-lesen Creative Commons ditulis dalam konteks sistem perundangan Amerika Syarikat, oleh itu sesetengah istilah yang digunakan mungkin berbeza dan tidak sesuai dengan undang-undang tempatan bagi negara-negara lain dan tidak boleh dikuatkuasakan dalam badan kehakiman bagi negara-negara tersebut. Bagi menyelesaikan masalah ini, Creative Commons Antarabangsa telah mengambil langkah untuk menyesuaikan lesen-lesen tersebut dengan undang-undang hak cipta pada badan-badan kehakiman yang lain. Sebagai mana pada bulan November 2007, lesen-lesen Creative Commons telah disesuaikan kepada undang-undang tempatan bagi 40 buah negara, dengan 9 buah lagi masih dalam status draf.http://creativecommons.org/international

 Projek-projek yang menggunakan lesen Creative Commons 
Beberapa juta laman kandungan web menggunakan lesen Creative Commons. Common Content didirikan oleh Jeff Kramer dengan kerjasama Creative Commons, dan kini sedang diuruskan oleh sukarelawan.

 Rujukan 

 Pautan luar 

 Tapak web Creative Commons
 Pilihan lesen
 Lesen-lesen (disesuaikan untuk sistem kehakiman Malaysia)

Kategori:Pertubuhan bukan untung
Kategori:Hak cipta
Kategori:Pertubuhan yang diasaskan pada 2001